<classify> Appiah aliyasema hayo jana baada ya timu yake kumaliza mazoezi kwenye Uwanja wa Karume jijini Dar es Salaam na kusema hatua ambayo wamemaliza ilikuwa ngumu.Nashukuru ushindi niliopata kwani kuifunga APR si kwamba tulibahatisha bali ni mipango ambayo tulikuwa tumeiandaa tangu tunakuja kwenye mashindano haya kuwa ni kuchukua ubingwa na hapa tulipofikia fainali tutahakikisha tunatwaa ubingwa, alisema Appiah Khartoum National Club imetinga hatua ya nusu fainali baada ya kuifunga APR ya Rwanda mabao 4-0 hivyo itacheza na Gor Mahia ambayo iliifunga Malakia ya Sudan Kusini mabao 2-1.Appiah ambaye amewahi kufundisha timu ya Taifa ya Ghana kwenye michuano ya Kombe la Dunia iliyofanyika nchini Brazil mwaka 2014, lakini timu hiyo ilitupwa nje ya michuano hiyo kwenye hatua ya makundi akisifia utulivu wa wachezaji wake.Appiah alizidi kusema mashindano haya yanajenga uzoefu kwa wachezaji kwenye mechi za kimataifa kwani yanakutanisha timu kutoka nchi mbalimbali za Afrika Mashariki na Kati, uzoefu utakaosaidia kwenye mashindano mengine makubwa kama klabu bingwa Afrika na Kombe la Shirikisho.Naye kocha wa Gor Mahia kutoka nchini Kenya, Frank Nuttal amesema anaheshimu kila mpinzani anayekutana naye kwenye mashindano kwa sababu kila timu iliyoshiriki ina sifa za kuwepo japo kufungwa na kushinda ni matokeo ya soka.Nuttal alisema timu yake imekuja kushindana ili irudi na kombe hivyo akijiamini kuwa ana uwezo wa kushinda kila mchezo itawafanya wachezaji wajisahau, kitu ambacho hataki kitokee.Nawashukuru wachezaji na viongozi kwa ushirikiano wao kwani ndio umetufikisha hadi tunacheza nusu fainali, Khartoum ni timu nzuri hivyo tumejipanga kuhakikisha tunashinda, alisema Nuttal.  <topic>: MICHEZO 